Kenneth Vella Il-Ġimgħa fil-għaxija fil-korsa tal-Marsa saret it-22 laqgħa tas-sena fuq disa' tiġrijiet kollha għal żwiemel tat-trott. Dawn taw il-bidu għal tliet kampjonati oħra MRTL għal żwiemel mill-klassijiet Premier, Silver u Bronze fuq distanza qasira ta' 2140m. B'kollox saru zewġ heats tal-klassi Premier u li ntrebħu minn Antoine Du Bourg u Crusoe d'Anama. Ta' min wieħed jinnota li fl-aħħar snin il-kampjonati Sajfin MRTL saru jagħmlu parti integrali mill-kalendarju tat-trott Malti u jiġu organizzati fuq forma ta' diversi stadji bi żwiemel jakkwistaw ammont ta' punti biex eventwalment jgħaddu għall-finali. Fl-ewwel tiġrija Premier, Antoine Du Bourg (Redent Magro) mar quddiem sa mill-bidu nett tagħha. Dan żamm l-ewwel pożizzjoni tul id-distanza u rnexxilu jieħu t-tielet rebħa tas-sena wara li fl-aħħar metri ġab fix-xejn l-assalt ta' Abercrombis (Michael Ellul) li eventwalment spiċċa skwalifikat minħabba pozizzjoni ħazina fit-tluq. Caid De Bengale (Cherise Farrugia) u l-ġdid Franciz Capitaine France (Johann Axisa) daħlu warajhom f'dik l-ordni b'debuttant ieħor, Baldi Star (Andrew Farrugia), itemm fir-raba' pozizzjoni. Antoine Du Bourg kellu medja ta' 1.13.8" fil-kilometru. Kif mistenni, Crusoe d'Anama (Charles Camilleri) iddominat t-tieni tiġrija tal-aqwa klassi. Dan faċilment qasam il-linja finali faċilment b'zewġ tulijiet minn Baron De Majuag (Alessandro Grech) u Amadeus Quick (Jesmar Gafa') li kellu sprint qawwi fl-aħħar metri. Altonico (Marco Debono) daħal warajhom f'dik l-ordni. Anki Crusoe d'Anama rnexxilu jirreġistra t-tielet rebħa tiegħu f'Malta fl-istess medja ta' 1.13.8" fil-kilometru. Ir-rizultati kollha I Tiġrija. Kampjonat MRTL Klassi Bronze A Dist – 2140m. Gauci) II Tiġrija. Kampjonat MRTL Klassi Bronze A. Dist – 2140m. Boko Won (S. Cassar) III Tiġrija. Kampjonat MRTL Klassi Bronze A. Dist – 2140m. Kampjonat MRTL Klassi Bronze A. Dist – 2140m. Jaccaroo (Cherise Farrugia) V Tiġrija. Kampjonat MRTL Klassi Silver B. Dist – 2140m. Kampjonat MRTL Klassi Premier. Antoine Du Bourg (R. Magro) Ħin – 2.38" (1.13.8") 2. Baldi Star (A. Farrugia) VII Tiġrija. Kampjonat MRTL Klassi Silver B Dist – 2140m. Kampjonat MRTL Klassi Premier. Kampjonat MRTL Klassi Silver B. Dist – 2140m.